ai4bharat/Pralekha huggingface dataset:
وزارت سیاحت
وزارت سیاحت نے پائیدار اور سہولتوں کی حامل سیاحتی مقامات کی ترقی پر علاقائی ورکشاپ کا انعقاد کیا
اہم جھلکیاں:
- ورکشاپ میں سنٹرل اور ویسٹرن ریجن یعنی مدھیہ پردیش، چھتیس گڑھ، مہاراشٹر، گجرات، دمن اور دیو اور گوا کی ریاستوں/مرکز کے زیر انتظام علاقوں کے سیاحتی صنعت کے اسٹیک ہولڈرزاور سینئر سرکاری حکام کی وسیع شرکت دیکھنے میں آئی۔
- ورکشاپ میں وزارت سیاحت کی ٹریول فار لائف مہم بھی متعارف کرائی گئی۔
پائیدار اور سہولت کی حامل سیاحتی مقامات کی ترقی اور ملک میں پائیدار سیاحت کو فروغ دینے کے لیے، وزارت سیاحت نے آئی آئی ٹی ٹی ایم، یو این ای پی اور آر ٹی ایس او آئی کے ساتھ مل کر 29 نومبر 2022 کو کھجوراہو میں پائیدار اور سہولت کی حامل سیاحتی مقامات کی ترقی پر پہلی علاقائی ورکشاپ کا انعقاد کیا۔ ورکشاپ میں سنٹرل اور ویسٹرن ریجن یعنی مدھیہ پردیش، چھتیس گڑھ، مہاراشٹر، گجرات، دمن و دیو اور گوا کی ریاستوں/مرکز کے زیر انتظام علاقوں کے سیاحتی صنعت کے اسٹیک ہولڈرزاور سینئر سرکاری حکام کی وسیع شرکت دیکھنے میں آئی۔
ورکشاپ سے کلیدی خطاب وزارت سیاحت کےڈائرکیٹرجناب پرشانت رنجن نے کیا۔ انہوں نے سیاحت میں پائیداری کی ضرورت اور اس مقصد کو حاصل کرنے میں مرکز، ریاست اور صنعت کے تعاون کی اہمیت پر روشنی ڈالی۔ انہوں نے ماحولیاتی استحکام کے لیے وزیر اعظم کے وژن کے بارے میں بھی بات کی۔ انہوں نے اس بات پر زور دیا کہ سیاحت کو لائف مشن کے ساتھ کیسے جوڑا جا سکتا ہے۔ انہوں نے وزارت سیاحت کی طرف سے شروع کی گئی ٹریول فار لائف مہم کو متعارف کرایا۔
سیاحت کی وزارت کے اسسٹنٹ ڈائرکٹر جنرل، شری اُتنک جوشی نے سودیش درشن 1.0 کی کامیابی کی کہانیاں شیئر کیں، جو ملک میں سیاحت کے بنیادی ڈھانچے کی تشکیل کے لیے وزارت سیاحت کی مرکزی اسپانسر شدہ اسکیم ہے۔ انہوں نے سودیش درشن 2.0 کا ایک جائزہ بھی پیش کیا اور یہ کہ یہ کس طرح سیاحتی مقام کی ترقی میں پائیداری کو مربوط کرتا ہے۔
ایک نامور ماحولیاتی سیاحت کے ماہر اور آر ٹی ایس او آئی کے نمائندے جناب انیرودھ چاوجی نے شرکاء کے ساتھ سیاحوں کو حساس بنانے اور ذمہ دارانہ سفر کی مانگ پیدا کرنے پر تبادلہ خیال کیا۔
محترمہ منیشا چودھری نے کچھ اہم کوششوں کا اشتراک کیا جیسے گلوبل ٹورازم پلاسٹک اقدام اور گلاسگو ڈیکلریشن آن کلائمیٹ ایکشن ان ٹورازم جو نومبر 2021 میں موسمیاتی تبدیلی کوپ26 میں شروع کیا گیا تھا۔ انہوں نے اسٹیک ہولڈرز کی حوصلہ افزائی کی کہ وہ ایسے اقدامات میں شامل ہوں اور آب و ہوا کے کرۂ ارض کے سہ جہتی بحران یعنی موسمیاتی تبدیلی ، آلودگی اور حیاتیاتی تنوع کا نقصان اور پائیدار ترقی کے لیے قومی اور عالمی عہدبندیوں کے مطابق تبدیلی سے نمٹنے کے لیے اہداف مقرر کریں۔
ریاستی محکمہ سیاحت کے وسطی اور مغربی خطے کے نمائندوں کی طرف سے بھی پریزنٹیشنز پیش کی گئیں، جس میں پائیدار سیاحت میں ان کے بہترین طریقوں پر توجہ دلائی گئی۔
سنٹرل نوڈل ایجنسی برائے پائیدار سیاحت، سیاحت اور سفر کے انتظام سے متعلق ہندوستانی ادارہ نے شرکاء کو پائیدار سیاحت کے معیار برائے ہندوستان  کی نمایاں خصوصیات کے بارے میں آگاہ کیا۔ شرکاء نے ٹریول فار لائف کا عہد بھی لیا کہ وہ ذمہ داری کے ساتھ سفر کرنے کیلئے عہدبند ہیں۔
زمینی سطح کی صنعت کے اسٹیک ہولڈرز نے وسطی اور مغربی علاقوں کے مختلف علاقوں میں پائیدار سیاحت کو نافذ کرنے کے اپنے اختراعی طریقے بھی پیش کیے تاکہ ٹھوس مثبت اثرات مرتب ہوں۔
ورکشاپ نے پائیداری کے اہداف کو حاصل کرنے کیلئے وزارت سیاحت، ریاستی حکومتوں/مرکز کے زیرانتظام علاقے اور صنعتی اسٹیک ہولڈرز کے درمیان مصروفیت کو مضبوط کیا۔
۔۔۔۔۔۔۔۔۔۔۔
ش ح۔ اک۔ ع ن۔
U- 13123
(Visitor Counter : 73
صدر جمہوریہ کا سکریٹریٹ
گرو نانک دیو جی کے یوم پیدائش کے موقع پر صدر جمہوریہ کی مبارکباد
صدر جمہوریہ ہند محترمہ دروپدی مرمو نے گرو نانک دیو جی کے یوم پیدائش کے موقع پر ہم وطنوں کو مبارکباد دی ہے۔
ایک پیغام میں صدر جمہوریہ نے کہا ہے کہ ”گرو نانک دیو جی کے یوم پیدائش کے مقدس موقع پر، میں تمام ہم وطنوں اور بیرون ملک مقیم ہندوستانیوں بالخصوص سکھ برادری کے بھائیوں اور بہنوں کو دل کی گہرائیوں سے مبارکباد پیش کرتی ہوں۔“
گرو نانک دیو جی نے ’ایک اومکار‘ کا پیغام پھیلایا جس کا مطلب ہے کہ خدا ایک ہے اور ہر جگہ موجود ہے۔ انھوں نے ہمیں محبت، اتحاد اور بھائی چارے پر عمل کرنے کی ترغیب دی۔ ہمیں ”جپ جی صاحب“ کی تعلیمات سے سچائی، قربانی اور اخلاقیات جیسی ابدی اقدار کو اپنانا چاہیے۔ ’کرت کرو‘ اور ’وند چھاکو‘ کے پیغامات ہمیں ایمانداری کے ساتھ جینے اور دستیاب وسائل کو دوسروں کے ساتھ بانٹنے کی ترغیب دیتے ہیں۔ گرو نانک دیو جی نے عاجزی اور انسانیت کی خدمت کا پیغام بھی دیا۔ ان کی تعلیمات امن اور خوشحالی کی طرف ہماری رہنمائی کریں گی۔
اس پر مسرت موقع پر آئیے ہم ان کی تعلیمات کو اپنائیں اور انسانیت کی بھلائی کے جذبے کے ساتھ آگے بڑھیں۔
ہندی میں صدر جمہوریہ کا پیغام دیکھنے کے لیے براہ کرم یہاں کلک کریں
اسٹیل کی وزارت
آر آئی این ایل نے وشاکھاپٹنم اسٹیل پلانٹ میں ’’اسٹیل کی کھپت میں اضافہ: اسٹیل کے استعمال میں آگے کی راہ‘‘ موضوع پر سیمینار منعقد کیا
سیمینار کے دوران صنعت کاروں کے ذریعے دیہی علاقوں میں اسٹیل فیبریکیشن یونٹ قائم کرنے پر زور دیا گیا
راشٹریہ اسپات نگم لمیٹڈ  نے آزادی کا امرت مہوتسو کے تحت اسٹیل کی وزارت کے ذریعے 4 سے 10 جولائی 2022 تک منائے جارہے ’آئیکونک ویک‘ کے حصہ کے طور پر کئی سرگرمیوں کا اہتمام کیا ہے۔
آئیکونک ویک تقریبات کے حصہ کے طور پر آر آئی این ایل کی نگرانی میں آئی این ایس ڈی اے جی نے بدھ کو وشاکھاپٹنم اسٹیل پلانٹ میں ’’اسٹیل کی کھپت میں اضافہ: اسٹیل کے استعمال میں آگے کی راہ‘‘ کے موضوع پر ایک سیمینار منعقد کیا۔
یہ پروگرام آر آئی این ایل کے 80 ایگزیکٹیو کی موجودگی میں ایچ آر ڈی سینٹر، آر آئی این ایل، وشاکھاپٹنم اسٹیل پلانٹ میں لائیو نشر کیا گیا۔ اس کے علاوہ پروگرام میں آر آئی این ایل کے 22 باہری مارکیٹنگ دفاتر کے 60 ایگزیکٹیو نے بھی شرکت کی۔
آئی این ایس ڈی اے جی کے سینئر اہل کار جناب اریجیت گوہا نے آئی این ایس ڈی اے جی کی بنیادی سرگرمیوں پر مبنی ایک پی پی ٹی پرزنٹیشن پیش کی اور ساتھ ہی نیم شہری اور دیہی علاقوں میں اسٹیل کی کھپت میں اضافہ کرنے کے لئے آئی این ایس ڈی اے جی کے ذریعے اٹھائے جارہے اقدامات کی تفصیلات بھی سامنے رکھیں۔ پروگرام کا اختتام سوال و جواب کے سیشن کے ساتھ ہوا، جس میں شرکاء کے تمام سوالات کا جواب متعلقہ افراد نے دیا۔
سیمینار میں بنیادی طور پر اسٹیل کی پیداوار /کھپت، بھارت میں اسٹیل کی کھپت میں کمی کے اسباب، اسٹیل کی کھپت کو بڑھانے کے لئے اٹھائے گئے قدم اور دیہی پہل کے ساتھ ساتھ آئی این ایس ڈی اے جی کی دیگر سرگرمیوں پر تفصیل سے گفتگو ہوئی۔
سیمینار کی شروعات ہر شعبے میں اسٹیل کی کھپت کے تجزیہ کے ساتھ ہوئی۔ اس کے بعد بھارت میں اسٹیل کی کھپت میں کمی کے لئے ذمہ دار عناصر پر گفتگو ہوئی اور اسے بہتر کرنے کے طریقے بتائے گئے۔ اس کے علاوہ آئی این ایس ڈی اے جی کی بنیادی سرگرمیوں اور ان کے ذریعے پیش کی جانے والی تکنیکی خدمات کو نمایاں کیا گیا ہے۔
اسٹیل کی کھپت میں اضافہ کرنے کے لئے دیہی پہل کے حصے کے طور پر صنعت کاروں کے ذریعے دیہی علاقوں میں اسٹیل بنانے والی اکائیاں قائم کرنے، صحیح پروجیکٹوں کی نشان دہی کے لئے ہنرمندی کے فروغ کے پروگرام منعقد کرنے جیسی کوششوں پر زور دیا گیا، تاکہ زمینی سطح پر اسٹیل کی کھپت میں فوائد حاصل کئے جاسکیں، ہائی ٹینسائل / ہائی پرفارمینس اسٹیل جیسے مخصوص اسٹیل کے استعمال کے بارے میں بیداری پیدا کرنے کے لئے خصوصی پروجیکٹ شروع کرنے اور ورکشاپ اور سیمیناروں کے ذریعے صنعتی اور تدریسی دنیا سے وابستہ لوگوں کے درمیان مزید بات چیت کرنے جیسے طریقے کے بارے میں تجاویز پیش کی گئیں۔
۔۔۔۔۔۔۔۔۔۔۔۔۔۔۔۔۔
ش ح۔ ق ت ۔ م ر
Urdu No. 7368
(Visitor Counter : 84
وزارت خزانہ
پین۔ آدھار کو جوڑنے کی آخری تاریخ میں توسیع
ٹیکس دہندگان کو کچھ اور وقت دینے کے لئے پین اور آدھا ر کوجوڑنے کے لئے آخری تاریخ 30 جون 2023 تک کردی گئی ہے تاکہ لوگ متعلقہ حکام کو پین کو آدھار سے لنک کرنے کے لئے دے سکیں ۔ اس سلسلے میں نوٹیفکیشن الگ سے جاری کیا جارہا ہے۔
انکم ٹیکس ایکٹ 1961 کی دفعات کے تحت ہر وہ شخص جسے یکم جولائی 2017 تک پین الاٹ کیا جاچکا ہے اور جو آدھار نمبر حاصل کرنے کا مجاز ہے۔ اسے 31 مارچ 2023 کو یا اس سے پہلے ایک طے شدہ فیس ادا کرکے پین کو آدھار سے جوڑنے کے لئے متعلقہ حکام سے رجوع کرنا ہوگا۔ اگر یہ کام نہ کیا گیا تو مذکورہ قانون کے تحت کارروائی کی جائے گی۔ پین اور آدھار کو لنک کرنے کی آخری تاریخ میں توسیع کردی گئی ہے اور اب تیس جون 2023 تک یہ کام کیا جاسکتا ہے۔
یکم جولائی 2023 سے جن ٹیکس دہندگان کا پین آدھار سے جوڑا ہوا نہیں پایا جائے گا ان کا پین باطل مانا جائے گا اور اس کے نتیجے ہیں:۔
- اس طرح کے پین کے ذریعہ کوئی رقم کی ادائیگی نہیں ہوگی۔
- جس مدت میں پین ناکارہ رہے گا اس مدت کے دوران اس طرح کے ری فنڈ پرسود کی ادائیگی واجب نہیں ہوگی۔
- ٹی ڈی سی اور ٹی ڈی ایس اونچی شرح پر نہیں کاٹا جائے گا / اکھٹا کیا جائے گا۔
تیس دن کے اندر پین کو پھر سے مجاز بنانے کے لئے متعلقہ حکام کو آدھار فراہم کرکے اور ایک ہزار روپے کی فیس ادا کرکے یہ کام کرایا جاسکتا ہے۔
جو افراد پین ۔ آدھار لنکنگ سے مستثنیٰ کئے گئے ہیں ان پر یہ سب لاگو نہیں ہوگا۔ ان میں مخصوص ریاستوں میں رہنے والے، ایکٹ کے مطابق غیر رہائشی زمرے والے، وہ لوگ جو ہندوستان کے شہری نہیں ہیں یا 80 اور اس سے زیادہ عمر کے لوگ شامل ہیں۔
بتایا گیا ہے کہ 51 کروڑ سے زیادہ پین آدھار سے جوڑے جاچکے ہیں۔ پین کو آدھار سے منسلک کرنے کے لئے اس لنک پر کلک کریں۔
https://eportal.incometax.gov.in/iec/foservices/#/pre-login/bl-link-aadhaar
وزارت خزانہ
وزیر خزانہ نے قوم کے تحفظ کے لئے ریونیو انٹیلی جنس کے ڈائرکٹوریٹ کے تعاون اور خدمات کے اعتراف کے طور پریاد گاری ڈاک ٹکٹ کا اجراء کیا
نئی دلّی، 26 دسمبر / خزانہ اور کارپوریٹ امور کی مرکزی وزیر محترمہ نرملا سیتا رمن نے قوم کے تحفظ کے لئے ریونیو انٹیلی جنس کے ڈائرکٹوریٹ  کے تعاون اور خدمات کے اعتراف کے طور پر ایک یاد گاری ڈاک ٹکٹ کا اجراء کیا۔
ڈاک ٹکٹ جاری کرنے کے بعد، مرکزی وزیر خزانہ نے ڈی آر آئی کے افسران کے عمدہ اور اعلیٰ کار کردگی کے لئے ڈی آر آئی کو مبارک باد پیش کی۔ وزیر موصوفہ نے کہا کہ اسمگلنگ کی روک تھام کے ساتھ ساتھ ڈی آر آئی ملک کے ماحول اور اس کے ثقافتی ورثے کا تحفظ کرنے میں لگا تار شاندار کردار نبھا رہی ہے۔ انہوں نے اسمگلنگ کے نئے اختراعاتی طریقوں کے اختیار کئے جانے کے باعث تنظیم کو در پیش چیلنجوں کے باعث ڈی آر آئی کو جانفشانی کے ساتھ کوششیں کرتے رہنے کی تلقین کی۔ انہوں نے ڈی آر آئی کے افسران کے لئے تکنالوجی کے استعمال اور ڈاٹا کے تجزیات کی ٹریننگ کی ضرورت پر زور دیا تاکہ وہ شہریوں میں اعتماد بحال کر سکیں اور اسمگلروں پر نکیل کس سکیں۔ محترمہ سیتا رمن نے ڈی آر آئی کے تمام افسران اور اسٹاف کو ملک کی اسمگلنگ کی سر گرمیوں کی روک تھام کے لئے اشتراک عمل کے ساتھ کوششیں کرنے اور ڈیوٹی کے تئیں عہد بستگی کے لئے مبارک باد پیش کی۔
وزیر خزانہ کے علاوہ، خزانہ اور کار پوریٹ امور کے وزیر مملکت جناب انو راگ ٹھاکر، ڈاکٹر اجے بھوشن پانڈے، مالیات سیکریٹری، جناب پردیپتا کمار بسوئی، سیکریٹری، محکمہ ڈاک، اور سنٹرل بورڈ آف انڈائرکٹ ٹیکسیز اینڈ کسٹمز کے ممبران اور ڈائرکٹوریٹ آف ریونیو انٹیلی جنس کے افسران بھی اس موقع پر موجود تھے۔
ڈائرکٹوریٹ آف ریونیو انٹیلی جنس  کے بارے میں
ڈائرکٹوریٹ آف ریونیو انٹیلی جنس  کا قیام 04 دسمبر، 1957 کو سینٹرل بورڈ آف ان ڈائرکٹ ٹیکسز اینڈ کسٹمز کی ایک اپیکس انٹیلی جنس ایجنسی کے طور پر عمل میں آیا تھا، تاکہ اسمگلنگ کے خطرات کی روک تھام کی جا سکے۔ ڈی آر آئی نے برسوں سے منشیات، سونا، ہتھیار اور گولہ بارود، وائلڈ لائف، ثقافتی ورثہ اور تجارتی فراڈ وغیرہ سے نمٹنے میں ملکی اور بین الاقوامی ایجنسیوں میں ایک پریمیر انٹیلی جنس ایجنسی کے طور پر اپنی ساکھ بنائی ہوئی ہے۔ تنظیم نے برسوں سے نئے اور ابھرتے ہوئے چیلنجوں مثلاً کالا دھن، حوالہ کاروبار کے ذریعہ رقم کی منتقلی اور نارکو۔ دہشت گردی کے خطرات سے نمٹنے کے لئے اپنی تجدید نو کی ہے۔
۔۔۔۔۔۔
U.6050
م۔ ر۔ر۔
(Visitor Counter : 73
سائنس اور ٹیکنالوجی کی وزارت
ڈبلیو آئی ایچ جی کے 54 ویں یوم تاسیس کے جشن کے موقع پر ہمالیائی قدرتی وسائل کے تحفظ میں اعداد و شمار کی اہمیت پر روشنی ڈالی گئی
نئی دہلی، 30 جون: نیتی آیوگ کے ممبر ڈاکٹر وی کے سارسوت نے گذشتہ روز منعقدہ ایک لیکچر میں ہمالیائی قدرتی وسائل اور پائیدار معاشی نمو کے ہمالیہ طریقہ کے تحفظ میں اعداد و شمار کے کردار پر زور دیا۔
نیتی آیوگ کے ممبر اور جواہر لعل نہرو یونیورسٹی کے چانسلر ، ڈاکٹر سرسوت نے کہا کہ ، ہمالیہ کی ترقی کے لئے ڈبلیو آئی ایچ جی اہم کردار ادا کر سکتا ہے ، اوراس کے لیے ایک بہت بڑا ڈیٹا بینک ہونا چاہئے ، جو ہمالیہ کے خطے کے پالیسی سازوں کے لئے کارآمد ثابت ہوسکے۔ واڈیہ انسٹی ٹیوٹ آف ہمالین جیولوجی ، دہرادون  کے 54 ویں یوم تاسیس کے موقع پر ایک لیکچر کا انعقاد کیا گیا تھا جس سے ڈاکٹر سارسوت خطاب کر رہے تھے۔
دہرادون میں واقع ڈبلیو آئی ایچ جی کا 54 واں یوم تاسیس 29 جون 2021 کو منایا گیا۔ یہ ادارہ محکمہ سائنس و ٹکنالوجی ، حکومت ہند کا ایک خودمختار ادارہ ہے۔ پدم بھوشن ایوارڈ یافتہ ڈاکٹر سارسوت نے اس تقریب کے موقع پر منعقدہ آن لائن لیکچر میں ہمالیائی پائیدار معاشی نمو کے طریقہ کار پر اپنے خیالات کا اظہار کیا۔ آن لائن لیکچر میں متعدد شرکاء نے شرکت کی جن میں نوجوان محققین ، سائنس دان ، چیئرمین ، اور ڈبلیو ڈبلیو ایچ جی کی گورننگ باڈی کے ممبران بھی شامل تھے۔
ڈاکٹر سارسوت نے ہمالیائی خطے کے مختلف مسائل جیسے گلوبل وارمنگ / آب و ہوا کی تبدیلی ، انسانی آبادی میں اضافے ، جنگلات میں لگنے والی آگ اور اس کا سکڑتا علاقہ، حیوانی تنوع میں کمی ، غیر منصوبہ بند شہری علاقوں کا جال ،مختلف النوع ترقیاتی منصوبوں اور غیر مستقل سیاحت کی وضاحت کی۔ انہوں نے چھ ایسے طریقوں کی بھی نشاندہی اور وضاحت کی جسے اختیار کرکے ان مسائل پر قابو پایا جا سکتا ہے اور ان کے ذریعے ان مسائل کے حل کی تجویز بھی پیش کی گئی۔ انہوں نے بتایا کہ لوگوں کو بااختیار بنانا ، دیہی ترقی ، ایسے روزگار کے مواقع پیدا کرنا جو پائیدار ہوں ، حکمرانی کو زیادہ سے زیادہ موثر بنانا ، انفراسٹرکچر کو فروغ دینا ، اور وسائل کے صحیح استعمال کو یقینی بنانا۔
ڈاکٹر سارسوت نے ہمالیہ کی ترقی اور ایک بہت بڑا ڈیٹا بینک تیار کرنے میں ڈبلیو آئی ایچ جی کی طرف سے کی جانے والی کوششوں اور ان کے کردار پر بھی روشنی ڈالی، جو ہمالیہ کے خطے کے پالیسی سازوں کے لئے مفید ثابت ہوسکتی ہے ، ڈبلیو آئی ایچ جی کے ڈائریکٹر ، ڈاکٹر کالاچند سائیں نے ادارے کے مختلف کاموں کے سلسلے میں ایک بریفنگ دی۔
اس تقریب میں ، بہت سارے ایوارڈز جیسے ، پروفیسر آر سی مشرا ایوارڈ ، بیسٹ پیپر ایوارڈ ، اور بیسٹ ورکر ایوارڈ کا بھی اعلان کیا گیا۔
مہمان خصوصی اور مقرر
ڈاکٹر وی کے سارسوت
نیتی کے معززممبر اور جواہر لعل نہرو یونیورسٹی کے چانسلر
شہری ہوابازی کی وزارت
فلائنگ ٹریننگ آرگنائزیشن  کے لیے آسان بنائے گئے پالیسی رہنما خطوط
ملک میں 30 بین الاقوامی ہوائی اڈے مصروف عمل ہیں
بھارت دنیا میں تیزی سے نمو پذیر ہوا بازی منڈیوں میں سے ایک ہے اور یہ پہلے سے ہی تیسری سب سے بڑی گھریلو ہوا بازی منڈی ہے۔
حکومت ایک مستحکم پالیسی ماحول اور ترغیب آمیز مسابقت پر مبنی نمو فراہم کرکے ہوابازی کے شعبے کو فعال طور پر تعاون فراہم کر رہی ہے۔ 2016 میں، حکومت نے قومی شہری ہوابازی پالیسی  جاری کی، جس نے اس شعبے کے لیے تصوریت، مشن اور اہم مقاصد پیش کیے۔ حکومت نے طیاروں/ ہیلی کاپٹروں/ ڈرونس اور ان کے انجنوں اور دیگر پرزوں کے لیے ایم آر او صنعت کی ترقی کے لیے ملک میں موافق ماحول پیدا کرنے کی غرض سے، یکم ستمبر 2021 کو نئے رکھ رکھاؤ، مرمت اور آپریشنز  رہنما خطوط کا اعلان کیا۔ یہ رہنما خطوط دیگر چیزوں کے ساتھ ساتھ ایئرپورٹس اتھارٹی آف انڈیا  کے ہوائی اڈوں پر ایم آر او آپریٹروں پر کسی بھی قسم کی رائلٹی یا محصول عائد کیے بغیر کھلے ٹینڈرز کے ذریعے زمین کی تخصیص فراہم کرتے ہیں۔ اسی طرح، فلائنگ ٹریننگ آرگنائزیشن  رہنما خطوط کو آسان بنانے کی منظوری دی جا چکی ہے جس کے تحت ایئر پورٹ رائلٹی  کے تصور کو ختم کر دیا گیا ہے اور ملک میں پائلٹوں کی کمی کو پورا کرنے کے مقصد سے ایف ٹی اوز کے قیام کی حوصلہ افزائی کے لیے زمین کے کرایے کو کافی حد تک معقول بنایا گیا ہے۔ حکومت نے ہیلی کاپٹر آپریشنوں کے مطالبے اور نمو میں اضافہ کی حوصلہ افزائی کے لیے ہیلی کاپٹر آپریشن پالیسی بھی وضع کی ہے۔اس کے علاوہ، اے اے آئی اور پی پی پی ہوائی اڈا آپریٹروں نے مسافرین کی تعداد میں اضافہ کرنے اور ہوائی سفر کو محفوظ ، آرام دہ اور صارف دوست بنانے کے مقصد سے مختلف غیر مستعمل شدہ ہوائی اڈوں کی ترقی /تعمیر نو/ جدید کاری اور گرین فیلڈ ہوائی اڈوں کی ترقی کے لیے سال 2019-24 کے دوران اے اے آئی کے ذریعہ تقریباً 25000 کروڑ روپئے سمیت 98000 کروڑ روپئے سے زائد کے بقدر کے ایک کیپکس منصوبے پر کام شروع کیا ہے۔
اترپردیش میں کشی نگر، وارانسی اور لکھنؤ میں 3 بین الاقوامی ہوائی اڈوں سمیت فی الوقت ملک میں 30 بین الاقوامی ہوائی اڈے ہیں ۔ حکومت ہند نے آندھرا پردیش میں بھوگاپورم، گجرات میں دھولیرا اور ہیراسر، مہاراشٹر میں نوی ممبئی اور اترپردیش میں نوئیڈا  میں بین الاقوامی گرین فیلڈ ہوائی اڈوں کے قیام کے لیے ’اصولی‘ منظوری دے دی ہے اور یہ ہوائی اڈے زیر تعمیر ہیں۔
ہوائی اڈوں پر بنیادی ڈھانچہ/سہولتوں کی جدید کاری ایک مسلسل عمل ہے، جو اے اے آئی یا متعلقہ ہوائی اڈے کے آپریٹروں کے ذریعے آپریشنل ضرورتوں، نقل و حمل کے مطالبے ، تجارتی عمل پذیری، وغیرہ پر منحصر ہے۔ علاوہ ازیں، شہری ہوابازی کی وزارت نے علاقائی فضائی کنکٹیویٹی کو مہمیز کرنے اور عوام کے لیے ہوائی سفر کو قابل استطاعت بنانے کے مقصد سے 21 اکتوبر 2016 کو علاقائی کنکٹیویٹی اسکیم  – اُڑان  کا آغاز کیا۔ اُڑان کے تحت، 28 فروری 2023 تک 9 ہیلی پورٹس اور 2 واٹر ایئرو ڈرومس سمیت 74 اَن سروڈ اور انڈر سروڈ ہوائی اڈوں کو مربوط کرنے والے 469 راستوں کو مصروف عمل بنایا گیا۔
یہ اطلاع شہری ہوابازی کے وزیر مملکت جنرل  وی کے سنگھ  کے ذریعہ آج راجیہ سبھا میں ایک سوال کے تحریری جواب کے تحت فراہم کی گئی۔
وزارت دفاع
یوم آزادی، 2021کے موقع پر اعزازات اور انعامات
نئی دہلی، 14 اگست 2021: یوم آزادی 2021 کے موقع پر فوجی اہلکاروں کو مندرجہ ذیل بہادری انعامات سے نوازا گیا ہے:
|
|
نمبر شمار
|
|
انعام
|
|
تعداد
|
|
تبصرہ
|
|
1.
|
|
شوریہ چکر
|
|
06
|
|
ستائش نامے منسلک
|
|
2.
|
|
بار ٹو سینا تمغہ 
|
|
04
|
|
-
|
|
3.
|
|
آرمی تمغہ 
|
|
116
|
|
بشمول 15 بعد از مرگ
|
|
4.
|
|
مینشن ان ڈسپیچز
|
|
28
|
|
جن میں بعد از مرگ بھی شامل ہیں
منسلک فائل:-
 بہادری ایوارڈ جیتنے والوں کی فہرست 2021
 شوریہ چکر ایوارڈ 2021 حاصل کرنے والوں کے ستائش نامے
کابینہ
کابینہ نے آتم نربھر بھارت روز گار یوجنا  کے تحت رجسٹریشن کی آخری تاریخ کو 30 جون ، 2021 ء سے بڑھا کر 31 مارچ ، 2022 ء کرنے کو منظوری دے دی ہے
نئی دلّی ، 30 جون / وزیر اعظم جناب نریندر مودی کی صدارت میں مرکزی کابینہ نے آتم نربھر بھارت روز گار یوجنا  کے تحت فوائد حاصل کرنے والوں کے رجسٹریشن کی آخری تاریخ کو مزید 9 ماہ کے لئے یعنی 30 جون ، 2021 ء سے بڑھا کر 31 مارچ ، 2022 ء کرنے کو منظوری دے دی ہے ۔ اس توسیع کے نتیجے میں ، یہ توقع کی جارہی ہے کہ با ضابطہ سیکٹر میں اب 71.8 لاکھ ملازمتیں پیدا ہوں گی ، جب کہ اس سے قبل 58.5 لاکھ کی توقع تھی ۔ واضح رہے کہ 18 جون ، 2021 ء تک ، اے بی آر وائی کے تحت 79577 اداروں کے ذریعے 21.42 لاکھ مستحقین کو 902 کروڑ روپئے کے فوائد فراہم کئے گئے ہیں۔
اس اسکیم کی تخمینہ لاگت 22098 کروڑ روپئے ہو گی ، جس میں رجسٹریشن کی مجوزہ توسیع کی مدت 31 مارچ ، 2022 ء تک کے اخراجات بھی شامل ہے۔
مختلف شعبوں / صنعتوں کے آجروں پر مالی بوجھ کم کرنے اور زیادہ سے زیادہ مزدوروں کو ملازمت دینے کی ترغیب دینے کے لئے ، اس منصوبے کو ملازمین کے پروویڈنٹ فنڈ آرگنائزیشن  کے ذریعے نافذ کیا جارہا ہے۔
اے بی آر وائی کے تحت ای پی ایف او کے ساتھ رجسٹرڈ اداروں اور ان کے نئے ملازمین ، جن کی ماہانہ آمدنی 15000 روپئے سے بھی کم ہے ، اس اسکیم سے مستفید ہوں گے ، بشرطیکہ ان اداروں میں یکم مارچ ، 2020 ء سے 30 سترمبر ، 2020 ء کے درمیان نئے ملازمین بھرتی کئے گئے ہوں ، اُن کی ملازمت ختم ہو گئی ہو ، شامل ہوں گے ۔
اے بی آر وائی کے تحت ، مرکزی حکومت ملازمین اور آجروں دونوں کی جانب دو سال کے لئے  رقم فراہم کرتی ہے یا صرف ملازمین کی جانب سے  رقم ای پی ایف او کو رجسٹرڈ اداروں کی طرف سے ادا کرتی ہے ۔ اسکیم کے تفصیلی رہنما خطوط محنت و روز گار کی وزارت اور ای پی ایف او کی ویب سائٹ پر دیکھے جا سکتے ہیں ۔
اے بی آر وائی کو کووڈ کے بعد کی بحالی کے دور میں با ضابطہ سیکٹر میں روزگار میں اضافہ کرنے اور معیشت کو فروغ دینے کی خاطر آتم نربھر بھار – 3.0 پیکیج کے تحت اعلان کردہ اقدامات میں سے ایک اقدام کے طور پر نافذ کیا جا رہا ہے ۔ یہ اسکیم ملک کی معیشت پر کووڈ – 19 وباء کے اثرات کو کم کرے گی اور کم اجرتوں والے ورکروں کو در پیش مشکلات کودور کرے گی اور آجروں کو اپنی کاروباری سرگرمیوں کو دوبارہ شروع کرنے اور وسیع کرنے کی ترغیب دے گی ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 6049
(
بہت چھوٹی، چھوٹی اور درمیانی صنعتوں کی وزارت
ایمایس ایم ای کے مرکزی وزیر مملکت جناب بھانو پرتاپ سنگھ ورما نے دہلی ہاٹ میں اسفورتی میلے کا دورہ کیا
اسفورتی میلے میں 28 ریاستوں کے تقریباً 100 دستکار حصہ لے رہے ہیں
ایم ایس ایم ای کی وزارت کے مرکزی وزیر مملکت جناب بھانو پرتاپ سنگھ ورما نے ایم ایس ایم ای کے سکریٹری جناب بی بی سوین کے ساتھ آج نئی دہلی میں آئی این اے دلی ہاٹ میں اسفورتی میلے کا دورہ کیا اور دست کاروں سے بات چیت کی۔
اسفورتی کلسٹرز کی روایتی مصنوعات کی ایک قومی سطح کی نمائش اسفورتی میلہ کا اہتمام پہلی بار یکم اکتوبر سے 15 اکتوبر تک آزادی کا امرت مہوتسو منانے کے لئے کیا جا رہا ہے۔
اس موقع پر خطاب کرتے ہوئے جناب ورما نے کہا کہ یہ فخر کی بات ہے کہ ہم ایک ایسے ملک کے شہری ہیں جو ایسے گونا گوں روایتی آرٹ اور کلچر سے مالا مال ہے۔ ملک بھر سے آنے والی ایسی روایتی مصنوعات کو فروغ دینے اور دست کاروں کو اپنی مصنوعات کو فروخت کے لیے نئے مقامات سے روشناس کرانا اسفورتی میلے کا بنیادی مقصد ہے۔
ایم ایس ایم ای کے سکریٹری جناب بی بی سوین نے اس اعتماد کا اظہار کیا کہ اس میلے کے دوران دست کاروں کو جو تجربہ حاصل ہوگا اس سے ان کی اپنی مصنوعات کو متنوع بنانے اور اپنے کاروبار کو وسعت دینے کےلئے حوصلہ افزائی ہوگی۔
اس موقع پر ایک ثقافتی پروگرام بھی منعقد کیا گیا جس میں ملک بھر سے ہندوستانی لوک رقص کی مالا مال وراثت پیش کی گئی۔
۔۔۔۔۔۔۔۔۔۔۔
ش ح۔ا گ۔ن ا۔
U- 11060
(Visitor Counter : 91
وزارت دفاع
اہم دیسی نظامات سے لیس برہموس سوپرسونک کروز میزائل کا کامیاب تجربہ
نئی دہلی،30؍ ستمبر، انڈین پروپلسن سسٹم، ایئر فریم، پاور سپلائی اور دیگر اہم دیسی کل پُرزوں سے لیس برہموس سوپر سونک کروز میزائل کا آج اڈیشہ کے چاندی پور میں واقع آئی ٹی آر سے صبح 10 بجکر 20 منٹ پر کامیاب تجربہ کیا گیا۔ ڈی آر ڈی او اور برہموس ایرواسپیس کے ذریعہ مشترکہ طور پر منعقد کئے گئے لانچنگ پروگرام کے دوران اس میزائل کا اس کے 290 کلو میٹر کے مکمل رینج کے لئے کامیاب تجربہ کیاگیا۔
اس کامیاب مشن کے ساتھ ہی اس اسلحے کے دیسی ساخت والی مشمولات اپنی اعلیٰ قدروں تک پہنچ گئی ہیں۔ اس طرح سے ہندوستان کے دیسی دفاعی نظام اورمیک ان انڈیا پروگرام کو تقویت ملی ہے۔
رکشا منتری جناب راج ناتھ سنگھ نے آج کے اس کامیاب مشن کےلئے ڈی آر ڈی او اور برہموس کی ٹیم کو مبارکباد دی ہے۔
محکمہ دفاع، آر اینڈ ڈی کے سکریٹری اور ڈی آر ڈی او کے چیئرمین ڈاکٹر جی ستیش ریڈی اور میزائلس اینڈ اسٹریٹجک سسٹمز کے ڈی جی جناب ایم ایس آر پرساد نے بھی اس کامیاب تجربے کے لئے مبارکباد دی ہے۔
برہموس کے ڈی جی ڈاکٹر سدھیرکمار مشرا، ڈی آر ڈی ایل کے ڈائرکٹر ڈاکٹر دشرتھ رام اور آئی ٹی آر کے ڈائرکٹر ڈاکٹر بی کے داس نے لانچنگ کے مقام پر پورے مشن کی نگرانی اور اس کے لئے تال میل کا کام انجام دیا اور اس کامیاب تجربے کو ہندوستان کی میک ان انڈیا سے متعلق صلاحیتوں میں اضافے کی سمت میں ایک قابل ذکر حصولیابی سے تعبیر کیا۔
ہندوستان اورروس کے ذریعہ مشترکہ طور پر تیار کیا گیا یہ برہموس میزائل ہندوستانی مسلح افواج کی تینوں شاخوں میں آپریشنل رہا ہے۔
م ن۔ م م ۔ک ا
U- 4405
(Visitor Counter : 151
کوئلے کی وزارت
بجلی گھروں کے پاس کوئلہ کا ذخیرہ
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ جانکاری فراہم کی ہے۔
166109 میگاواٹ صلاحیت والے 136 بجلی گھروں میں ، جو کوئلہ کی کمپنیوں کے ساتھ منسلک ہیں، 24-11-2021 تک کوئلہ کا ذخیرہ 16.63 ملین ٹن  ہے اور یہ ذخیرہ 9 روز کی ضروریات کے لئے کافی ہے۔
بجلی گھروں میں کوئلہ کا ذخیرہ 08-10-2021 تک 7.2ملین ٹن تھا جو 24-11-2021 تک بڑھ کر 16.63 ملین ٹن تک پہنچ گیا ہے۔ 08-10-2021 تک سی آئی ایل کے پاس کوئلہ کا ذخیرہ 40.23 ملین ٹن تھا جبکہ 24-11-2021کویہ ذخیرہ 32.30 ملین ٹن تک پہنچ گیا تھا۔ بجلی کا نہ تو کوئی بحران ہے اورنہ ہی بجلی کی کوئی قلت ہے۔
نومبر 2021 میں بجلی گھروں کے لئے کوئلہ کی سپلائی ، بجلی کی کھپت سے زیادہ ہے جس کے نتیجے میں بجلی گھروں کے پاس موجود کوئلہ کے ذخیرہ میں اضافہ ہوا ہے اوراس رجحان کے آنے و الے مہینوں میں بھی جاری رہنے کاامکان ہے۔
سٹرک ٹرانسپورٹ اور شاہراہوں کی وزارت
پروت مالا پروگرام کے تحت روپ ویز کے نفاذ کے لیے 8 پروجیکٹوں کے لیے تفصیلی فزیبلٹی اسٹڈیز مکمل
نیشنل ہائی ویز لاجسٹکس مینجمنٹ لمیٹڈ  کی 100فیصد ملکیت والی ایس پی وی کو ایم او آر ٹی این ایچ نے ملک میں روپ ویز کے نفاذ کے لیے لازمی قرار دیا ہے۔ مختلف ریاستوں سے موصولہ پروجیکٹوں کی فہرست کی بنیاد پر اب تک 08 پروجیکٹوں کے لیے قابل عمل ہونے کا تفصیلی مطالعہ مکمل کیا گیا ہے ۔ان 08 منصوبوں کی حیثیت ضمیمہ -I میں دی گئی ہے۔
روڈ ٹرانسپورٹ اور ہائی ویز کی وزارت نے بین وزارتی کمیٹی کے ساتھ مناسب مشاورت کے بعد ہائبرڈ اینوئٹی موڈ  کے لیے ماڈل کنسیشن ایگریمنٹ  کو منظوری دے دی ہے، جو پی پی پی موڈ ہے۔ مزید یہ کہ ایچ اے ایم موڈ پر بولی کے دستاویزات کو منظور کر لیا گیا ہے۔ مندرجہ بالا منظور شدہ دستاویزات کی بنیاد پر ان منصوبوں کے لیے بولیاں طلب کی گئی ہیں۔
ضمیمہ-I
’’نیشنل روپ ویز ڈیولپمنٹ پروگرام – پروت مالا‘‘ کے حوالے سے ضمیمہ
|
|
نمبر شمار
|
|
پروجیکٹ کا نام
|
|
ریاست
|
|
لمبائی 
|
|
نوعیت
|
|
1
|
|
وارانسی کینٹ گوڈووالیہ چوک تک
|
|
اتر پردیش
|
|
3.850
|
|
تفویض کیا گیا کام
|
|
2
|
|
گوری کنڈ - کیدارناتھ
|
|
اترا کھنڈ
|
|
9.70
|
|
ٹینڈر موصول ہوا۔
|
|
3
|
|
گووند گھاٹ - گھنگریا - ہیم کنڈ صاحب
|
|
اترا کھنڈ
|
|
12.40
|
|
4
|
|
ریلوے اسٹیشن سے مہاکالیشور مندر، اجین
|
|
مدھیہ پردیش
|
|
2.115
|
|
ٹینڈر مدعو کیا گیا۔ تاہم، ریاستی حکومت کی طرف سے کی گئی درخواست کی بنیاد پر، ٹینڈر کو حال ہی میں منسوخ کر دیا گیا ہے۔
|
|
5
|
|
پھول باغ چوک سے گوالیار قلعہ
|
|
مدھیہ پردیش
|
|
1.861
|
|
ٹینڈر مدعو کیا گیا۔
|
|
6
|
|
نیچرز پارک  سے بجلی مہادیو مندر، کلو
|
|
ہماچل پردیش
|
|
2.334
|
|
ٹینڈر مدعو کیا گیا۔
|
|
7
|
|
رانسو بس اسٹینڈ سے شیوکھوری غار
|
|
جموں و کشمیر
|
|
2.016
|
|
ٹینڈر مدعو کیا گیا۔
|
|
8
|
|
دھوسی ہل، نارنول
|
|
ہریانہ
|
|
0.880
|
|
ٹینڈر مدعو کیا گیا۔
یہ جانکاری سڑک ٹرانسپورٹ اور شاہراہوں کے مرکزی وزیر جناب نتن گڈکری نے لوک سبھا میں ایک تحریری جواب میں فراہم کی۔
۔۔۔۔۔۔۔۔۔۔۔
ش ح۔ا س ۔ ت ح۔
U -3193
(Visitor Counter : 54